cyanic-selkie/wikianc huggingface dataset:
ბალახთდგომა
ბალახთდგომა — ბალახოვანი მცენარეულობა საკვებ სავარგულებზე. სიმაღლე და სიხშირე ანუ სიმჭიდროვე (მცენარეთა მწვანე ნაწილის რაოდენობა 1 მ³-ზე) განსაზღვრავს სათიბისა და ბუნებრივი საძოვრის მოსავლიანობას (პროდუქტიულობას). ბალახთდგომის ხარისხი დამოკიდებულია მისი შემადგენელი სახეობების საკვებ ღირებულებასა და აგროტექნიკურ ღონისძიებებზე. ბალახთდგომის სიმწიფე ეწოდება სათიბზე (საძოვარზე) მცენარეთა განვითარების იმ ფაზას, როდესაც ფართობის ერთეულიდან შესაძლებელია საკვები ნივთიერებების ყველაზე დიდი რაოდენობით აღება.
ნაფიჩხოვო
სოფელს სამხრეთით ესაზღვრება ხანწკი, დასავლეთით — ლედარსალე, აღმოსავლეთით — მარტვილის მუნიციპალიტეტი.
დემოგრაფია
2014 წლის აღწერის მონაცემებით სოფელში ცხოვრობს 628 ადამიანი.
სქოლიო
კატეგორია:ჩხოროწყუს მუნიციპალიტეტის სოფლები
ყარიში
ყარიში — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ლენტეხის სადაბო თემი), მდინარე ცხენისწყლის მარცხენა მხარეს. ზღვის დონიდან 780 მეტრი, ლენტეხიდან 1 კილომეტრი.
სქოლიო
კატეგორია:ლენტეხის მუნიციპალიტეტის სოფლები
ნუესტრა-სენიორა-დე-ლორეტო
1984 წელს, კიდევ ოთხ, არგენტინასა და ბრაზილიაში მდებარე მისიასთან ერთად შეიტანეს იუნესკოს მსოფლიო მემკვიდრეობის ძეგლების სიაში.
იხილეთ აგრეთვე
მინი|მარცხნივ|200px|იეზუიტების 30 მისია
ვიტ ჯორჯია (საფეხბურთო კლუბი)
საფეხბურთო კლუბი ვიტ ჯორჯია — თბილისის საფეხბურთო კლუბი. რომელიც 1997 წლის ბოლოს დაარსდა, ორჯერ 2003–2004 და 2008–2009 წლების სეზონებზე გახდა საქართველოს ჩემპიონი. 2009 წელს სუპერთასის, ხოლო 2010 წელს საქართველოს დავით ყიფიანის სახელობის თასის გამარჯვებული.
კლუბის სპონსორია შპს ვიტ ჯორჯია, რომელიც ცხოველების საკვების, ვეტერინარული წამლების და პრეპარატების იმპორტით არის დაკავებული, ამის გამო კლუბის მეტსახელი „ვეტერინარებია“, ხოლო თავად კლუბის აბრევიატურა კი იშლება როგორც მსოფლიო ინოვაციური ტექნოლოგიები (WIT – World Innovation Technologies).
Nobless oblige — ეს ცნობილი, ძველი ფრანგული გამოთქმა არის „ვიტ ჯორჯიას“ სლოგანი, რაც ასე ითარგმნება: „ღირსება გვავალდებულებს“. სწორედ ეს სლოგანია გამოტანილი კლუბის ლოგოზეც.
კლუბის ტრადიციული ფერებია მწვანე და თეთრი, ხოლო მესამე ფერი შავი.
ისტორია
თბილისური საფეხბურთო კლუბი დაარსდა 1997 წლის ბოლოს ქართველი ბიზნესმენის, მეცნიერის და დოქტორის გურამ რუხაძის მიერ. ვიტ ჯორჯიამ 1997–1998 წლების სეზონის შუა წელში უმაღლეს ლიგაში მოასპარეზე „მორკინალი“ ჩაანაცვლა.
2003–2004 წლების სეზონზე მერაბ კოჭლაშვილის ხელმძღვანელობით ვიტ ჯორჯიამ პირველი ჩემპიონობა მოიპოვა — გადამწყვეტ ოქროს მატჩში ბოლონისის სიონს სძლია, ანგარიშით 2:0 — გოლები რევაზ გოცირიძემ და ვლადიმერ გოჩაშვილმა გაიტანეს რის შემდეგაც ვიტ ჯორჯია პირველად ჩაერთო ჩემპიონთა ლიგის პირველ საკვალიფიკაციო ეტაპზე, სადაც ფარერის კუნძულების პრემიერ ლიგის გამარჯვებულ თორშჰაუნის ჰავნარ ბოლტფელაგს დაუპირისპირდა, ორი მატჩის ჯამში ვეტერინარებმა 5:3 მოიგეს. შემდეგ ეტაპზე კრაკოვის ვისუას შეხვდა სადაც ორი მატჩის ჯამში 2:11 დამარცხდა.
2007–2008 წლების სეზონზე ვიტ ჯორჯია ნესტორ მუმლაძის თავკაცობით მეორე ადგილზე გავიდა, უეფას თასის პირველ ეტაპზე გასვლაზე 2:2, ხოლო შინ 1:0 ანგარიშებით სლოვაკური სპარტაკ ტრანვას ბარიერი დაძლია, მეორე ეტაპზე ვიტელები ვენის აუსტრიას დაუპირისპირდნენ, მაგრამ იმ დროს საქართველოში განვითარებული აგვისტოს მოვლენების გამო მხოლოდ ერთი მატჩი ჩატარდა – ავსტრიაში, სადაც გამარჯვება მასპინძლებმა იზეიმეს, ანგარიშით 2:0
უმაღლესი ლიგის 2008–2009 წლების სეზონში ვიტ ჯორჯიამ მეორედ მოიპოვა საქართველოს ჩემპიონის ტიტული.თუმცა ჩემპიონთა ლიგის მეორე ეტაპზე, ანუ საიდანაც დაიწყო კლუბმა გამოსვლა, ორი მატჩის ჯამში სლოვენიურ მარიბორთან დამარცხდა, ანგარიშით 1:3
2009 წლის 17 დეკემბერს ვიტ ჯორჯიამ სუპერთასის მატჩში დინამო თბილისი დაამარცხა. მალევე 2010 წელს დავით ყიფიანის სახელობის თასი მოიპოვა, მეტოქე მაშინაც თანაქალაქელი დინამო იყო.
2014–2015 წლების სეზონის ბოლოს ვიტ ჯორჯიამ დატოვა უმაღლესი ლიგა, შემდეგ სეზონზე პირველ ლიგაში მეორე ადგილი დაიკავა, თუმცა საქართველოს ფეხბურთის ფედერაციის გადაწყვეტილებით ვიტ ჯორჯიას არ მიეცა უმაღლეს ლიგაში თამაშის უფლება, შემდეგი სეზონი კი გარდამავლი სისტემით ჩატარდა, რის გამოც კვლავ ვერ მოხერხდა მთავარ ლიგაში დაბრუნება.
2018 წლის სეზონში ვიტ ჯორჯია დაბრუნდა აწ უკვე სახელ შეცვლილ ეროვნულ ლიგაში, ამ დროს გუნდს ლაშა ფირცხალაიშვილი ხელმძღვანელობდა.
2019 წლის სეზონზე ვიტ ჯორჯია ბოლო მეათე ადგილზე გავიდა, რის გამოც მეორედ მოუწია საფეხბურთო ელიტის დატოვება, შემდეგ სეზონში კი პლეი-ოფის მატჩის შედეგად მეორე დივიზიონში ადგილი შეინარჩუნა.
სტადიონი
პირველ წლებში ვიტ ჯორჯია მცხეთაში, „არმაზის“ სტადიონზე თამაშობდა. 2003–2004 წლების საჩემპიონო სეზონი თბილისში, ნავთლუღში მდებარე „შევარდენის“ სტადიონზე გაატარა, ამის შემდეგ ვიტ ჯორჯია დაუბრუნდა მცხეთას ვიდრე 2008–2009 წლების სეზონის დაწყების წინ არ მოუწია გორის თენგიზ ბურჯანიძის სტადიონზე გადაბარგება. შემდგომ 2009–2010 წლების სეზონის მეორე ნახევარში ვიტ ჯორჯია რუსთავის „ფოლადის“ სტადიონზე იღებდა მეტოქეებს, 2010–2011 წლის სეზონების ბოლო მატჩებს თბილისში თემქაზე მდებარე „შატილის“ სტადიონზე მართავდა საშინაო თამაშებს, ხოლო შემდეგი სეზონიდან კვლავ დაბრუნდა მცხეთაში, სახელშეცვლილ „მცხეთა პარკზე“, სადაც უეფას პროგრამა ჰეთთრიკის ფარგლებში ხელოვნური საფარი დაიგო. განახლებულ სტადიონზე ვიტ ჯორჯიამ გორის დილა მიიღო და დრამატულ შეხვედრაში გაიმარჯვა ანგარიშით 4:3. ვიტ ჯორჯიამ „მცხეთა პარკზე“ 7 წელი გაატარა, ხოლო 2019 წლის სეზონს საშინაო არენა ვაკეში მდებარე მიხეილ მესხის სახელობის სათადარიგო არენა იყო. გუნდი 2020 წლის სეზონზე საშინაო მატჩებს დავით პეტრიაშვილის სახელობის სტადიონზე მართავდა, ხოლო მეორე გუნდი — "მცხეთა პარკზე".
ეკიპირება
2016 წლიდან იტალიური Erreà
რესურსები ინტერნეტში
კატეგორია:საქართველოს საფეხბურთო კლუბები კატეგორია:ვიტ ჯორჯია
ვერაგუასის პროვინცია
ვერაგუასი (Provincia de Veraguas) – პროვინცია პანამაში, მდებარეობს ქვეყნის დასავლეთ ნაწილში. ფართობი  - 10 629  კმ². მოსახლეობა - 226 641 კაცი (2010). დედაქალაქი – სანტიაგო-დე-ვერაგუასი. პროვინცია დაყოფილია 12 ოლქად.
რესურსები ინტერნეტში
კატეგორია:პანამის პროვინციები
ესტებან-არსეს პროვინცია
ესტებან-არსე — პროვინცია ცენტრალურ ბოლივიაში, კოჩაბამბის დეპარტამენტში. მისი ფართობი შეადგენს 1 245 კმ²-ს. მდებარეობს დეპარტამენტის უკიდურეს სამხრეთ ნაწილში და ესაზღვრება პოტოსის დეპარტამენტს.
2001 წლის აღწერის მიხედვით, პროვინციის მოსახლეობა შეადგენდა 31.997 ადამიანს.
რესურსები ინტერნეტში
კატეგორია:კოჩაბამბის დეპარტამენტის პროვინციები
ალექსანდრე გველესიანი
ალექსანდრე ნიკოლოზის ძე გველესიანი (დ. 5 სექტემბერი, 1857 — გ. 1920 წლის შემდეგ) — ქართველი სამხედრო მოღვაწე, რუსეთის იმპერიის არმიის გენერალ-მაიორი (1917).
სამხედრო სამსახურში იყო 1875 წლიდან. მონაწილეობდა რუსეთ-თურქეთის ომში (1877-1878). დაამთავრა თბილისის იუნკერთა ქვეითი სასწავლებელი, საიდანაც 1878 წელს ჩაირიცხა ერევნის ლაიბ-გრენადერთა მე-13 პოლკში. 1894 წლიდან გველესიანი იყო ზაქათალის ოკრუგის კახის რაიონის უფროსის მოვალეობის შემსრულებელი, 1898 წლიდან — ზაქათალის ოკრუგის უფროსის უმცროსი თანაშემწის მოვალეობის შემსრულებელი, 1902 წლიდან — ზაქათალის ოკრუგის უფროსის უფროსი თანაშემწის მოვალეობის შემსრულებელი. 1905 წელს მიიღო პოდპოლკოვნიკის, 1909 წელს — პოლკოვნიკის წოდება. 1906-1915 წლებში მსახურობდა ანდის ოკრუგის უფროსად. I მსოფლიო ომის დროს, 1915-1917 წლებში, იყო კავკასიის არმიის სამხედრო კომუნიკაციების სამმართველოს საეტაპო-სატრანსპორტო განყოფილების უფროსი. 1917 წელს მიიღო გენერალ-მაიორის წოდება. 1918 წლიდან მუშაობდა საქართველოს რესპუბლიკის სამხედრო სამინისტროში (საეტაპო-სატრანსპორტო განყოფილების უფროსი). დაჯილდოებული იყო წმ. სტანისლავის II (1906), წმ. ანას II (1912), წმ. ვლადიმერის IV (1913) და III (1914) ხარისხის ორდენებით. მიღებული ჰქონდა იმპერატორის მადლობა საომარი მოქმედებების დროს წარჩინებული სამსახურისთვის (1916). ცოლად ჰყავდა თამარ (ვარვარა) დავითის ასული ჭავჭავაძე. მათი შვილი იყო პოლკოვნიკი რომან გველესიანი. ალექსანდრე გველესიანის უმცროსი ძმა იყო მხატვარი რომანოზ გველესიანი.
რესურსები ინტერნეტში
კატეგორია:დაბადებული 5 სექტემბერი კატეგორია:დაბადებული 1857 კატეგორია:რუსეთის იმპერიის გენერალ-მაიორები კატეგორია:ქართველი გენერლები კატეგორია:ქართველები პირველ მსოფლიო ომში კატეგორია:წმინდა სტანისლავის II ხარისხის ორდენის კავალრები კატეგორია:წმინდა ანას II ხარისხის ორდენის კავალრები კატეგორია:წმინდა ვლადიმერის IV ხარისხის ორდენის კავალრები კატეგორია:წმინდა ვლადიმერის III ხარისხის ორდენის კავალრები
ატმოსფერული წნევა
ატმოსფერულ წნევას ზომავენ ბარომეტრით, გამოსახავენ მილიბარებით (მბ), ნიუტონებით მ²–ზე (ნ/მ²–ზე) ან ვერცხლისწყლის სვეტის სიმაღლით (მმ ვწყ. სვ.) სიმძიმის ძალის აჩქარების ნორმალური სიდიდისა (ზღვის დონეზე 45º განედზე) და 0 °C დროს. ატმოსფერული წნევა გარკვეული კანონით იკლებს სიმაღლესთან ერთად. 5 კმ სიმაღლეზე იგი ზღვის დონეზე არსებული წნევის დაახლოებით ნახევარია. ჰორიზონტალური მიმართულებით ატმოსფერული წნევა ცვალებადია და არათანაბრად ნაწილდება.
ატმოსფეროს ნორმალურ წნევად მიღებულია 760 მმ ვწყ. სვ. = 1013,25 მბ = 101325 ნ/მ²
Underworld
Underworld — ბრიტანული ელექტრონული პროექტი, რომელშიც ამჟამად შედიან კარლ ჰაიდი და რიკ სმითი. ჯგუფი ასრულებს ელექტრონული მუსიკის ჟანრის კომპოზიციებს. მას გამოცემული აქვს 8 სტუდიური, 17 საკონცერტო, 2 კომპილაციური და 4 EP დისკი.
რესურსები ინტერნეტში
კატეგორია:ინგლისური ელექტრონული ჯგუფები კატეგორია:1980-იანი წლების მუსიკალური ჯგუფები კატეგორია:1990-იანი წლების მუსიკალური ჯგუფები კატეგორია:2000-იანი წლების მუსიკალური ჯგუფები კატეგორია:1979 წელს ჩამოყალიბებული ჯგუფები
დიდი გომარეთი
დიდი გომარეთი — ყოფილი სოფელი დმანისის მუნიციპალიტეტში.
ისტორია
დიდი გომარეთი მოხსენიებულია ვახუშტი ბატონიშვილის (XVIII საუკუნე) შრომაში „აღწერა სამეფოსა საქართველოსა“ ზურტაკერტის აღწერის დროს: სოფლის სახელწოდება „დიდი გომარეთი“ დაფიქსირებულია 1898 წლის რუსეთის ერთვერსიან რუკაზე „Больш. Гомарети“ სახით.
სქოლიო
კატეგორია:დმანისის მუნიციპალიტეტის ისტორიული სოფლები
კასტამონიტის მონასტერი
რესურსები ინტერნეტში
კატეგორია:საბერძნეთის მონასტრები
ბუნდაჰიშნი
ბუნდაჰიშნი (ავესტური:Bun-dahišnīh "პირველადი შემოქმედება") — ფეჰლავურზე დაწერილი ზოროასტრული კოსმოგონიისა და კოსმოლოგიის ენციკლოპედიური კრებულის ტრადიციული დასახელება. ნაშრომის პირველადი დასახელება ცნობილი არ არის.
მიუხედავად იმისა, ბუნდაჰიშნი ეყრდნობა ავესტას და იმ ტექსტში ნახსენები იდეებს განავრცობს ის მაინც არ არის რელიგიური ტექსტი. შინაარსი ასახავს ზოროასტრულ ტექსტს, რომელიც თავის მხრივ ასახავს როგორც ზოროასტრულ ასევე ზოროასტრიანდელ რწმენებს. ხანდახან ტექსტის მიანიშნებს VII საუკუნის ისლამურ ირანზე, ხოლო ხანდახან მასში ჩანს იმ დროინდელი მეცნიერების შეხედულებები სამყაროზე. მაგალითად ის, რომ მთვარე უფრო შორსაა ვიდრე ვარსკვლავები იმ პერიოდში ფართოდ გავრცელებული სამეცნიერო შეხედულება იყო.
სქტუქტურა
ბუნდაჰიშნი შემორჩენილია ორი რეცენზიით: ინდური და ირანული ვერსიები. ინდოეთში მოკლე ვერსია იქნა აღმოჩენილი, რომელიც მხოლოდ 30 თავს შეიცავს და ის ცნობილია როგორც მცირე ბუნდაჰიშნი ან ინდური ბუნდაჰიშნი. ავ ვერსიის ასლი ევროპაში 1762 წელს აბრაამ ანქვიტილ-დუპერონმა (პირველი ფრანგი პროფესიონალი ინდოლოგი) ჩაიტანა. გრძელი ვერსია ირანიდან ინდოეთში 1870 წელს ჩაიტანა ტ.დ. ალექსანდრიამ. ეს ვერსია ცნობილი როგორც: დიდი ბუნდაჰიშნი ან ირანული ბუნდაჰიშნი ან მხოლოდ ბუნდაჰიშნი. ირანული ვერსია შეიცავს 36 თავს და დაახლობით ორჯერ დიდია ვიდრე მცირე (ინდური) ვერსია. დიდი ვერსია სეიცავს როგორც ენციკლოპედიურ ასევე მიდრაშის (ბიბლიის ძველი იუდეური კრიტიკული განმარტებები) მსგავს ტექსტებს.
სათაური როგორც ჩანს არის ტექსტის უძველესი ორი ვერსიის პირველი ექცსი სიტყვის ნაერთი. უძველეს ორ ვერსიას განსხვავებული პირველი ხაზი აქვს. ამ ტექსტის პირველი თარგმანის სახელია Zand-Ākāsīh - "ზანდ-ცოდნა" ან "ზანდის ცოდნა", პირველი წინადადების პირველი ორი სიტყვა.
უმეტესი თავები მიეკუთვნება VIII-IX საუკუნეებს, დაახლოებით დენკარდის ("რელიგიის აქტები" - X საუკუნის ზოროასტრული რელიგიური ტექსტი) ძველი ვერსიის პერიოდს, რომელიც თავის მხრივ არის კიდევ ერთი მნიშვნელოვანი ტექსტი ფეჰლავიზე. გვიანდელი თავები რამდენი საუკუნით უფრო ახალია. უძველესი შემორჩენილი ასლი თარიღდება XVI საუკუნის შუა რიცხვებით.
ორივე ვერსია განსხვავებული დამწერლობითი ტრადიციებიდან მოდის და შესაბამისად ეს მცირედით აისახება კიდეც შინაარსზე. დიდი ვერსია ასევე უფრო ძველია და ის თარიღდება 1540 წლით. მცირე ვერსია თარიღდება 1734 წლით.
ტრადიციულად მცირე ვერსიაში თავების აღნიშვნა ხდება არაბული ნუმერაციით, ხოლო დიდ ვერსიაში რომაული ციფრებით. ეს ორი ვერსია არ არის სინქრონული, ასევე განსხვავებულია თავების ნუმერაცია. მცირე ვერზიის ანალიზი 1771 წელს დუპერონმა გააკეთა.
შინაარსი
ბუნდაჰიშნი არის ზოროასტრიანული შექმნის მითის მცირე ვერსია და სამყაროზე ბატონობისთვის აჰურა მაზდასა და აჰრიმანის პირველი ბრძოლების აღწერა. ტექსტის მიხედვით პირველ 3000 კოსმიური წლის განმავლობაში აჰურა მაზდამ შექმნა ფრავაში (ადამიანური სულის ზორასტრიანული კონცეფცია) და გადაწყვიტა ეს კონცეფცია რეალობად ექცია. მან აჰრიმანის წინააღმდეგ იარაღად გამოიყენა უგრძნობი და უმოძრაო სიცარიელე. აჰრიმანი დამარცხდა და დაემხო შემდეგი 3000 წლის ვადით. აჰურა მაზდამ ისარგებლა ამ დროით, რომ შეექმნა ამეშა სპენტა მატერიალური სამყაროს პირველ ელემენტები და აშა ("ჭეშმარიტება") იმისთვის, რომ აჰრიმანს ის არ გაენადგურებინა. ბოლოს ბუნდაჰინში ყვება პირუტყვის შექმნის შესახებ. გავაევოდატა პირველი პირუტყვი და გაიომარტი პირველი ადამიანი.
სქოლიო
კატეგორია:ზოროასტრული ტექსტები
ირმის ნახტომი
thumb|300px|გალაქტიკის ბირთვის ინფრაწითელი გამოსახულება ირმის ნახტომი, აგრეთვე ცნობილი როგორც რძიანი გზა, ხარის ნავალი, იერუსალიმის გზა, დათვისფეხა, ცის-იკანკლედი, დევის ნამუხლარი (Via Lactea; Γαλαξίας გალაქსიას — „რძიანი გზა“) — გალაქტიკა, გიგანტური ვარსკვლავური სისტემა, რომელშიც ჩვენი მზის სისტემა, ასევე ყველა შეუიარაღებელი თვალით ხილული ვარსკვლავი, პლანეტა და ციური სხეული მდებარეობს; დაკვირვებადი სამყაროს მილიარდობით გალაქტიკიდან ერთ-ერთი.
აგებულება და სტრუქტურა
გალაქტიკა შედგება ელიფსური ფორმის ცენტრისგან, რომელიც გარშემორტყმულია გაზისა და კოსმიური მტვრის დისკით, ხოლო ვარსკვლავები ქმნიან ოთხ მკაფიო სპირალისებურ მკლავს. ირმის ნახტომის დიამეტრი დაახლოებით 30 ათასი პარსეკია (100 000 სინათლის წელი) და მისი სისქე კი დაახლოებით 1000 სინათლის წელიწადია. გალაქტიკა შეიცავს სულ მცირე 200 მილიარდ ვარსკვლავს (თანამედროვე შეფასება მერყეობს 200-დან 400 მილიარდ ვარსკვლავამდე). 2009 წლის იანვარის მონაცემებით გალაქტიკის მასა არის მზის მასის 3×1012, ანუ 6×1042 კგ. მისი ძირითადი მასა მოდის არა ვარსკვლავებისა და ვარსკვლავთშორისი აირის, არამედ უჩინარი შავი მატერიის ჰალოზე.
გალაქტიკის ცენტრი
გალაქტიკის ცენტრი არის ამოზნექილი და სიგანეში დაახლოებით 8 ათასი პასეკია. მის ცენტრში მდებარეობს ზემასიური შავი ხვრელი (მშვილდოსანი A*), რომლის გარშემო ბრუნავს საშუალო მასის შავი ხვრელი. მათი ერთობლივი გრავიატაცია აიძულებს მათ გარშემო მყოფ ვარსკვლავებს იბრუნონ უჩვეულო ტრაექტორიაზე.
მკლავები
ირმის ნახტომი ეკუთვნის სპირალურ გალაქტიკებს, რაც ნიშნავს რომ მას გააჩნია სპირალური მკლავები. ყოველი მკლავი წარმოადგენს ლოგარითმულ სპირალს 12 გრადუსიანი დახრით. მიჩნეულია რომ არსებობს ოთხი ძირითადი მკლავი. thumb|right|260px|გალაქტიკის მკლავები
ჰალო
გალაქტიკის ჰალოს აქვს სფეროსებური ფორმა დაახლოებით 5-10 ათასი სინათლის წელიწადის დიამეტრით და მისი ტემპერატურა დაახლოებით 5×105 კელვინია.
იხილეთ აგრეთვე
კატეგორია:სპირალისებური გალაქტიკები
ბაღჩეული კულტურები
ბაღჩეული კულტურები — მცენარეთა ჯგუფი გოგრისებრთა ოჯახისა (საზამთრო, ნესვი, გოგრა). მცენარეები გართხმული ან მცოცავია. მათ სამშობლოდ ითვლება აზიის, აფრიკისა და ამერიკის ტროპიკული და სუბტროპიკული ქვეყნები.
ბაღჩეული კულტურები სითბომოყვარული და გვალვაგამძლეა. ხანგრძლივი სავეგეტაციო პერიოდი აქვს. კარგად ხარობს ყამირსა და ნასვენ მიწებზე, აგრეთვე მსუბუქი მექანიკური შედგენილობის ნიადაგებზე. კულტივირებულია უმთავრესად ჩრდილოეთის განედი 50°-სა და სამხრეთის განედი 35°-ს შორის მდებარე რაიონებში.
ლიტერატურა
კატეგორია:გოგრისებრნი
მერსედესი (აღმოსავლეთი სამარი)
მერსედესი (ოფიციალურად მერსედესის მუნიციპალიტეტი;Lungsod sa Mercedes; Bayan ng Mercedes) ― მეხუთე მეკლასის მუნიციპალიტეტი აღმოსავლეთ სამარის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 6 112 ადამიანს შეადგენს. მოიცავს 16 ბარანგაის.
სქოლიო
კატეგორია:აღმოსავლეთ სამარის მუნიციპალიტეტები
სანტა-მარია-ლა-მაიორი
სანტა-მარია-ლა-მაიორი (Misión jesuítica de Santa María la Mayor) – იეზუიტების მისია არგენტინაში მისიონესის პროვინციაში. დაარსდა XVII საუკუნეში (1626) ესპანელების მიერ ამერიკის კოლონიზაციის პერიოდში. 1744 წელს მისი მოსახლეობა სეადგენდა 993 კაცს. იგი იმ 30 მისიიდან ერთ-ერთია, რომლებიც დააარსეს იეზუიტებმა არგენტინაში, ბრაზილიასა და პარაგვაიში.
იხილეთ აგრეთვე
მინი|მარცხნივ|200px|იეზუიტების 30 მისია
რესურსები ინტერნეტში
კატეგორია:მსოფლიო მემკვიდრეობის ძეგლები არგენტინაში
მყარი სხეული
მყარი სხეული — ნივთიერების ერთ-ერთი აგრეგატული მდგომარეობა, რომელიც დანარჩენი აგრეგატული მდგომარეობებისაგან (თხევადი, აირისებრი, პლაზმური) განსხვავდება ფორმის მდგრადობითა და ატომების სითბური მოძრაობის ხასიათით (ატომები ირხევა მცირე ამპლიტუდით წონასწორული მდებარეობის მახლობლად). მყარი სხეული შეიძლება იყოს კრისტალური ან ამორფული. კრისტალური სხეულები ხასიათდება შორი წესრიგით ატომთა განლაგებაში, ამორფულ სხეულებში კი შორი წესრიგი არ არსებობს.
მყარი სხეულის თვისებების ახსნა შესაძლებელია მისი ატომურ-მოლეკულური აღნაგობისა და ატომური ნაწილაკების (ატომები, მოლეკულები, იონები), აგრეთვე სუბატომური ნაწილაკების (ელექტრონები, ატომთა ბირთვები) მოძრაობის კანონების საფუძველზე. მყარ სხეულთა თვისებებსა და მათში ნაწილაკთა მოძრაობას სწავლობს მყარი სხეულის ფიზიკა. მყარი სხეულის ფიზიკის განვითარება მჭიდროდაა დაკავშირებული პრაქტიკის ძირითად ტექნიკურ მოთხოვნილებებთან.
კვანტური წარმოდგენები მყარი სხეულის ფიზიკაში
მყარ სხეულთა თვისებების ახსნა შესაძლებელია მხოლოდ კვანტური მექანიკის საფუძველზე. კრისტალური სხეულების კვანტური თეორია საკმარისად დაწვრილებითაა დამუშავებული, ამორფული სხეულებისა კი — შედარებით სუსტად. კვანტური აღწერის ერთ-ერთი მნიშვნელოვანი შედეგია წარმოდგენა კვაზინაწილაკების შესახებ. კრისტალის ენერგია ძირითადი მდგომარეობის მახლობლად შეიძლება წარმოდგენილ იქნას როგორც ელემენტარულ აგზნებათა ჯამი — ცალკეულ კვაზინაწილაკთა ენერგიების ჯამი. ეს საშუალებას იძლევა შემოტანილ იქნას წარმოდგენა „კვაზინაწილაკების აირის“ შესახებ და მყარი სხეულის სითბური, მაგნიტური და სხვა თვისებების შესწავლისას გამოვიყენოთ აირთა კვანტური ფიზიკური მეთოდები. მყარი სხეულის მაკროსკოპული მახასიათებლები ამ დროს გამოისახება კვაზინაწილაკების მახასიათებელი სიდიდეებით (განარბენის სიგრძე, სიჩქარე, ეფექტური მასა და ა. შ.).
მყარ სხეულს, როგორც ნაწილაკთა ძალიან დიდი რიცხვისაგან შედგენილ ფიზიკურ ობიექტს, ახასიათებს მრავალი თავისებურება, რომელთაგან შეიძლება გამოიყოს ზოგიერთი. მაგალითად:
მყარი სხეულის ატომურ-მოლეკულური სტრუქტურის, მისი შემადგენელი ნაწილაკების მოძრაობის ხასიათის ცოდნა ხსნის დასაკვირვებელ მოვლენებს და საშუალებას გვაძლევს ვიწინასწარმეტყველოთ მყარი სხეულის ჯერ აღმოუჩენელი თვისებები, აგრეთვე მიზანდასახულად შევცვალოდ მყარი სხეულის სტრუქტურა და სხვა.
მყარი სხეულის ატომურ-კრისტალური სტრუქტურა
მყარი სხეულის ატომურ-კრისტალური სტრუქტურა დამოკიდებულია ატომის ნაწილაკებს შორის მოქმედ ძალებზე. გარე წნევის გავლენით ატომებს შორის საშუალო მანძილის ცვლილებით შეიძლება არსებითად შევცვალოთ სხვადასხვა ბუნების ატომთშორისი ძალების წვლილი და ამის გამო — კრისტალური სტრუქტურაც.
მყარი სხეულის მექანიკური თვისებები
მცირე სტატიკური დატვირთვის დროს ყველა მყარი სხეულის ძაბვასა და დეფორმაციას შორის არსებობს წრფივი დამოკიდებულება (ჰუკის კანონი). დიდი დატვირთვის დროს რეალური მყარი სხეულის რეაქცია არსებითადაა დამოკიდებული ნიმუშის დეფექტურობაზე (დისლოკაციების არსებობაზე, კრისტალების მარცვლების ზომებზე და ა. შ.).
მყარი სხეულის მექანიკური თვისებები დამოკიდებულია მის დამუშავებაზე (გამოწვა, წრთობა, ლეგირება და ა. შ.).
ელექტრონები მყარ სხეულში, ზონური თეორია
მყარ სხეულში ატომთა მიახლოება თვით ატომთა ზომების რიგის მანძილებზე იწვევს იმას, რომ გარე (სავალენტო) ელექტრონები კარგავს კავშირს გარკვეულ ატომთან და მოძრაობს მთელ მყარ სხეულში, რის გამოც ენერგიის დისკრეტული ატომური დონეები ფართოვდება ზოლებად. დასაშვებ ენერგიათა ზონები შეიძლება ერთმანეთისაგან განცალკევებული იყოს აკრძალულ ენერგიათა ზონებით, მაგრამ შეიძლება გადაფარონ კიდეც ერთმანეთი).
მყარი სხეული ელექტრული თვისებების მიხედვით იყოფა დიელექტრიკებად, ნახევრად გამტარებად და ლითონებად. მაგნიტური თვისებების მიხედვით — დიამაგნეტიკებად, პარამაგნეტიკებად, ფერომაგნეტიკებად, ანტიფერომაგნეტიკებად და ფერიმაგნეტიკებად.
მყარი სხეულის ფიზიკა ახალი მასალების შექმნის უწყვეტად მოქმედი წყაროა. მყარი სხეულის ფიზიკაში ჩასახულმა ახალმა იდეებმა შეაღწიეს ბირთვულ ფიზიკაში, ასტროფიზიკაში, ელემენტარული ნაწილაკების ფიზიკაში, მოლეკულურ ბიოლოგიაში, გეოლოგიაში და სხვა.
კატეგორია:მყარი სხეული
იოსებ აბაკელია
იოსებ კონსტანტინეს ძე აბაკელია (დ. 15 მარტი, ქუთაისი ― გ. 1938) — ქართველი ფთიზიატრი, საქართველოში მეცნიერული ფტიზიატრიის ფუძემდებელი, მედიცინის მეცნიერებათა დოქტორი (1924), პროფესორი (1930).
ბიოგრაფია
1903 წელს დაამთავრა ქუთაისის კლასიკური გიმნაზია და შევიდა ნოვოროსიის უნივერსიტეტში. იმავე წლიდან იყო ესერების პარტიის წევრი. დააპატიმრეს რევოლუციურ მოძრაობაში მონაწილეობისთვის. გათავისუფლების შემდეგ ცხოვრობდა ოდესაში. 1911 წელს დაამთავრა მოსკოვის უნივერსიტეტის სამედიცინო ფაკულტეტი. რამდენჯერმე იყო დაპატიმრებული და ციმბირში გადასახლებაც ჰქონდა მისჯილი, მაგრამ რექტორის და სტუდენტების შუამდგომლობით გადაურჩა სასჯელს. 1914 წელს მობილიზაციის დროს იოსებ აბაკელია სამხედრო სამსახურში გაიწვიეს და უფროს ექიმად დანიშნეს ერთ-ერთ საარტილერიო ბრიგადაში.
1918 წლის თებერვალში დაბრუნდა საქართველოში. აირჩიეს ესერების ამიერკავკასიის საოლქო კომიტეტის წევრად. იყო საქართველოს ეროვნული საბჭოს წევრი ესერთა პარტიიდან. საქართველოს საბჭოთა ოკუპაციის შემდეგ ჩამოშორდა პოლიტიკას. 1921 წელს გამოაქვეყნა პირველი ქართულენოვანი სახელმძღვანელო ტუბერკულოზის შესახებ. აბაკელიას თაოსნობით დაარსდა თბილისის პირველი ტუბერკულოზის ამბულატორია (1922; 1925-იდან I ტუბდისპანსერი) და ტუბერკულოზის რესპუბლიკური ინსტიტუტი (1930). 1938-მდე ამ ინსტიტუტის დირექტორი იყო. 1933 წლიდან კითხულობდა ტუბერკულოზის კურსს ექიმთა დახელოვნების ინსტიტუტში. 1935-1938 წლებში ხელმძღვანელობდა თბილისის სამედიცინო ინსტიტუტში მის მიერვე დაარსებულ ტუბერკულოზის კათედრას. გამოიკვლია ორგანიზმში ტუბერკულოზის გავრცელების მანამდე შეუსწავლელი ლიმფური გზები. სხვა ქართველ ფტიზიატრებთან ერთად საქართველოს ყველა კუთხეში ფართოდ გაშალა ტუბერკულოზთან ბრძოლა. დიდ ყურადღებას უთმობდა კურორტ აბასთუმნის განვითარებას. რეპრესირებულია. სიკვდილის შემდეგ რეაბილიტირებულია.
ლიტერატურა
კატეგორია:საბჭოთა კავშირის რეპრესიების მსხვერპლნი საქართველოში კატეგორია:დაბადებული 15 მარტი კატეგორია:დაბადებული 1882 კატეგორია:გარდაცვლილი 1938 იოსებ კატეგორია:ქართველი ფთიზიატრები კატეგორია:ქუთაისში დაბადებულები კატეგორია:საქართველოს ეროვნული საბჭოს წევრები კატეგორია:ქართველები პირველ მსოფლიო ომში
ბაყალი
ბაყალი (არაბ. بقال ბაკკალ — სურსათის, სანელებლის გამყიდველი), სურსათ-სანოვაგით (ხმელი და ნედლი ხილი, ბოსტნეული კულტურები, სანებლებლები, ტკბილეული), მზა საკვები პროდუქტებითა და წვრილმანით მოვაჭრე ძველად.
ლიტერატურა
კატეგორია:არაბული სიტყვები და ფრაზები
სმოლენსკის ბრძოლა (1812)
სმოლენსკის ბრძოლა — რუსეთის ჯარის თავდაცვითი საბრძოლო მოქმედებები ნაპოლეონის ჯარების წინააღმდეგ. გაიმართა 1812 წლის 16-18 აგვისტოს სამამულო ომის დროს. მცირე ხნით შესვენების შემდეგ ნაპოლეონის მთავარმა ძალებმა სმოლენსკის ხელში ჩაგდებისა და რუსეთის პირველი და მეორე არმიების ზურგში გასვლის მიზნით აგვისტოში განაახლეს შეტევა. გენერალ დიმიტრი ნევეროვსკის რაზმმა 14 აგვისტოს კრასნისთან ერთი დღე-ღამით შეაჩერა, ხოლო 16 აგვისტოს გენერალ ნიკოლაი რაევსკის კორპუსმა უკუაგდო ფრანგთა ავანგარდის შეტევები. 16 აგვისტოს საღამოსთვის სმოლენსკის ჩრდილოეთით განლაგდა რუსეთის პირველი და მეორე არმიები. არმიის შენარჩუნების მიზნით მთავარსარდალმა გენერალმა მიხეილ ბარკლაი-დე-ტოლიმ გადაწყვიტა სმოლენსკის დატოვება. მეორე არმიამ უკან დაიხია მოსკოვის გზატკეცილით, ხოლო პირველი არმია უზრუნველყოფდა უკან დახევას. 17 აგვისტოს რუსეთის ჯარები მედგრად იცავდნენ ცეცხლმოდებულ სმოლენსკს.
კუნა-დე-ვარგანდი
კუნა-დე-ვარგანდი (Kuna de Wargandí) – ინდიელებით დასახლებული ავტონომიური სუბპროვინციული კომარკა პანამაში, მდებარეობს ქვეყნის აღმოსავლეთ ნაწილში. ფართობი შეადგენს 775 კმ²-ს. დედაქალაქია ნურა. კომარკა შეიქმნა 2000 წელს დარიენის პროვინციის ტერიტორიაზე. დასახლებულია კუნას ეთნიკური ჯგუფის ინდიელებით.
რესურსები ინტერნეტში
კატეგორია:პანამის ადმინისტრაციული დაყოფა
ხერმან-ხორდანის პროვინცია
ხერმან-ხორდანი — პროვინცია ცენტრალურ ბოლივიაში, კოჩაბამბის დეპარტამენტში. მდებარეობს ანდების სარტყელში, ზღვის დონიდან 2900 მეტრზე. მისი ფართობი 305 კმ²-ს შეადგენს. 2001 წლის მონაცემებით, მოსახლეობა შეადგენს 31 768 ადამიანს.
სახელი ეწოდა პოლკოვნიკ ხერმან ხორდანის პატივსაცემად, რომელიც 1932 წელს, ბოლივია-პარაგვაის შორის მომხდარ ჩაკოს ომში დაიღუპა.
პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა. დედაქალაქია კლისა.
რესურსები ინტერნეტში
კატეგორია:კოჩაბამბის დეპარტამენტის პროვინციები
მირვეთი
მირვეთი — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, აჭარისწყლის თემში. მდებარეობს მდინარე ჭოროხის მარცხენა მხარეს, ზღვის დონიდან 60 მ სიმაღლეზე. ქალაქ ბათუმიდან დაშორებულია 19 კილომეტრით. 2014 წლის აღწერის მონაცემებით სოფელში ცხოვრობს 57 კაცი.
ღირსშესანიშნაობები
მირვეთის ღირსშესანიშნაობებიდან აღსანიშნავია: მირვეთის ნაეკლესიარი, მირვეთის ხიდი და მირვეთის ჩანჩქერი.
სქოლიო
კატეგორია:ხელვაჩაურის მუნიციპალიტეტის სოფლები
საპროტესტო აქციები რუსეთ-საქართველოს ომის წინააღმდეგ (2008)
thumb|300px|ქართველების საპროტესტო აქცია ნიცაში საპროტესტო აქციებმა რუსეთ-საქართველოს ომის წინააღმდეგ მთელი მსოფლიო მოიცვა. გაიმართა როგორც საქართველოს, ასევე რუსეთისა და დე–ფაქტო სამხრეთ ოსეთის მხარდამჭერი საპროტესტო აქციები.
სქოლიო
კატეგორია:რუსეთ-საქართველოს ომი კატეგორია:სამხრეთ ოსეთის კონფლიქტი
სელევკიდების სახელმწიფო
სელევკიდების სახელმწიფო, სელევკიდების სირიის სამეფო (Σελεύκεια; ძვ. წ. 312-ძვ. წ. 64 წწ.) — ელინისტური სახელმწიფო დასავლეთ აზიაში, წარმოიქმნა ალექსანდრე მაკედონელის სახელმწიფოს ნანგრევებზე. სახელი ეწოდა დამაარსებლის — სელევკე I ნიკატორისა და მისი შთამომავლების — სელევკიდების მიხედვით.
ტერიტორიულად სელევკიდების სახელმწიფო მოიცავდა სირიას, მესოპოტამიას, მცირე აზიის ნაწილს. სატახტო ქალაქები — ტიგრის სელევკია და ანტიოქია. სახელმწიფო ენას ბერძნული წარმოადგენდა. სელევკიდების სახელმწიფო იყო სხვადასხვა ენის, ზნე-ჩვეულებათა და ეკონომიკური დონის ხალხთაგან შეკოწიწებული პოლიტიკური კონგლომერატი.
სელევკიდთა საყრდენი სოციალური ბაზა იყო ბერძნულ-მაკედონური მონათმფლობელური არისტოკრატია. ეკონომიკური ცხოვრება ემყარებოდა ხელსაყრელ ბუნებრივ პირობებს. მოჰყავდათ ხორბალი, აშენებდნენ ზეთისხილს, მისდევდნენ მევენახეობასა და მესაქონლეობას. სელევკიდთა ხელში იყო ძველთაგანვე განთქმული სავაჭრო-სატრანზიტო გზები, რომლებიც ერთმანეთთან აკავშირებდა სირიას, მცირე აზიას, ინდოეთს, არაბეთს, ჩინეთს, შუა აზიასა და სპარსეთის ყურეს. წამყვან ეკონომიკურ, პოლიტიკურ, სტრატეგიულ და კულტურულ როლს თამაშობდნენ ქალაქები, რომელთაგან განსაკუთრებით დაწინაურდა ანტიოქია, ლაოდიკეა, პიერის სელევკია. ელინისტურ ქალაქებს ჰქონდათ დამოუკიდებელი კანონმდებლობა, საკუთარი მმართველობითი ორგანოები, ფინანსები და სხვა. მათ გარშემო ჩამოყალიბებული იყო სამხედრო-მიწათმფლობელური დასახლებანი — კატეკიები. მათზე დაყრდნობით ახდენდნენ სელევკიდები ქვეყნის ელინიზაციასა და თავიანთი უმაღლესი მონარქიული ხელისუფლების გავრცელება-დამკვიდრებას. მეფე — შეუზღუდველი, ღმერთად გამოცხადებული გვირგვინოსანი — სახელმწიფოს განაგებდა რთული ბიუროკრატიული აპარატის მეშვეობით. ქვეყანა დაყოფილი იყო სატრაპებად. სატრაპებს სათავეში ედგნენ სტრატეგოსები, რომელთაც ევალებოდათ ხარკის აკრეფა და ჯარების გამოყვანა.
სელევკიდების სახელმწიფოს სისუსტე გამომჟღავნდა დასაწყისშივე, როცა მისი ბატონობისაგან თავი დაიხსნეს პერგამონმა, კაპადოკიამ, ბითინიამ და პონტოს სამეფომ. ძვ. წ. III საუკუნის შუა წლებში სელევკიდების სახელმწიფომ დაკარგა აღმოსავლეთი პროვინციები, სადაც ორი დამოუკიდებელი სახელმწიფო ჩამოყალიბდა: ბერძნულ-ბაქტრიული სამეფო და პართია. სელევკიდების სამეფოს ხანგრძლივი ომი ჰქონდა პტოლემეების ეგვიპტესთან და დიდი სისხლის ფასად დაინარჩუნა ფინიკია და პალესტინა.
სელევკიდების სახელმწიფო აღმავლობას განიცდიდა ანტიოქე III დიდის მეფობის დროს (ძვ. წ. 223-ძვ. წ. 187). ანტიოქე III-მ დაამარცხა პართელები და აღადგინა სელევკიდთა ძალაუფლება აღმოსავლეთში, მაგრამ მაგნეასთან რომაელთაგან განცდილი სასტიკი მარცხის შემდეგ, სელევკიდების სირია სამუდამოდ დაეცა და დაკნინდა. არც ეგვიპტესთან ორ გამარჯვებას მოჰყოლია შედეგი. ძვ. წ. 163 წლიდან ძვ. წ. 64 წლამდე სირია რომის პროვინციად გამოცხადდა. სელევკიდთაგან ანტიოქე I სოტერი „მეგობრობდა“ ქართველ მეფე ფარნავაზთან.
სქოლიო
კატეგორია:აზიის ყოფილი იმპერიები კატეგორია:სირიის ისტორია კატეგორია:ირანის ისტორია კატეგორია:ერაყის ისტორია
იულია მენშოვა
ბიოგრაფია
იულია მენშოვა დაიბადა 1969 წლის 28 ივლისს მოსკოვში, მომავალი კინორეჟისორის, ამერიკული კინოპრემიის „ოსკარის“ მფლობელის, რსფსრ სახალხო არტისტის ვლადიმერ მენშოვის (1939-2021) და რუსეთის ფედერაციის მომავალი სახალხო არტისტის ვერა ალენტოვას ოჯახში (დაიბადა 1942 წელს).
სკოლის წლებში იულია დიდ ინტერესს იჩენდა ლიტერატურის მიმართ, წერდა შესანიშნავ სასკოლო ესეებს, სახლში კი წერდა მოთხრობებს, ესეებს და აწარმოებდა დღიურებს. იგი ოცნებობდა გამხდარიყო მწერალი და ჟურნალისტი. 1986 წელს საშუალო სკოლის დამთავრების შემდეგ გეგმავდა მოსკოვის მ. გორკის სახელობის ლიტერატურის ინსტიტუტში ჩაბარებას, მაგრამ აღმოჩნდა, რომ მისაღებ გამოცდებზე ჩასაბარებლად სამი გამოქვეყნებული ნაშრომი იყო საჭირო. გამოცდებამდე ძალიან ცოტა დრო რჩებოდა და იმისათვის, რომ ერთი წელი არ დაეკარგა, მენშოვამ გადაწყვიტა მოსკოვის სამხატვრო თეატრის სკოლის სამსახიობო განყოფილებაში შესვლა, სადაც მან რამდენიმე ტური გაიარა შემოქმედებით კონკურსამდე ბოლშოვას სახელით (მაშინ არ იყო საჭირო საბუთების წარდგენა კონკურსამდე), რათა შესარჩევ კომისიას არ დაეკავშირებინა მის გამოჩენილ მშობლებთან და მიიღეს.
1990 წელს წარჩინებით დაამთავრა მოსკოვის სამხატვრო აკადემიური თეატრის სკოლა-სტუდიის სამსახიობო განყოფილება (კურსის ხელმძღვანელი — ალექსანდრე ალექსანდრეს ძე კალიაგინი, სამსახიობო ოსტატობის პედაგოგი — პროფესორი ალა ბორისის ასული პოკროვსკაია) და აიღო დიპლომი.
1990 წლიდან 1994 წლამდე მუშაობდა მსახიობად მოსკოვის ა. პ. ჩეხოვის სახელობის სამხატვრო თეატრის დასში. შემდეგ იულიამ, იმის მიუხედავად, რომ მისი კარიერა თეატრსა და კინოში წარმატებული იყო, უეცრად გადაწყვიტა შეეცვალა პროფესიული საქმიანობა და წავიდა ტელევიზიაში.
პირველი გადაცემა, რომელიც იულიას მიჰყავდა, იყო „კინოს სამყარო“ ტელეარხ ТВ-6 Москва-ზე. შემდეგ გენერალური დირექტორის მოადგილემ ივან დემიდოვმა გამოუშვა პირველი ქალთა შოუ რუსეთში „მე თვითონ“, რომლის წამყვანადაც იულია დანიშნეს. პროექტი აუდიტორიამ კარგად მიიღო. იულია აშუქებდა იმ პრობლემებს, რომლებიც ყველა ქალისთვის კარგად ნაცნობი იყო. პროექტმა მსახიობს წარმატება და 1999 წელს „ТЭФИ“-ის ჯილდო მოუტანა, როგორც საუკეთესო ტელეწამყვანს.
2 წლის შემდეგ გადაცემის დაწყებიდან იულია ტელეარხის დირექტორის მოადგილედ დანიშნეს. 1998 წელს მსახიობი მოსკოვის დამოუკიდებელი სამაუწყებლო კორპორაციის ტელეპროგრამების წარმოების დირექციის ხელმძღვანელი გახდა. ამ თანამდებობაზე მან 3 წელი იმუშავა. 2001 წლის დასაწყისში კი გადაწყვიტა საკუთარი საპროდიუსერო ცენტრი გაეხსნა. პარალელურად კინოფილმებშიც თამაშობდა.
2013 წლის ოქტომბერში იულია მენშოვა სატელევიზიო გადაცემის „მარტო ყველასთან“ ავტორი და წამყვანი გახდა. ტელეგადაცემის სტუმრები იყვნენ ცნობილი პიროვნებები არა მარტო რუსეთიდან, არამედ საზღვარგარეთიდან. სტუმართა საქმიანობის სფეროც ფართე სპექტრს მოიცავდა: მსახიობები და დეპუტატები, პოეტები და კოლეგა-ტელეწამყვანები, მეწარმეები და სხვა. 2017 წელს პროექტი დაიხურა. იულია მომდევნო სეზონზე მაქსიმ გალკინთან ერთად სატელევიზიო შოუ „დღეს საღამოს“ წამყვანი გახდა.
როგორც ჟიურის წევრმა, მონაწილეობა მიიღო „მხიარულთა და საზრიანთა კლუბის“ თამაშებში. თამაშობს ანტრეპრიზა „უსახელო ვარსკვლავში“, საერთაშორისო თეატრალური სააგენტო „არტ-პარტნიორი XXI"-ის სპექტაკლებში.
პირადი ცხოვრება
მინი| იულიას მშობლები: ვერა ალენტოვა და ვლადიმერ მენშოვი
ლიტერატურული ჟანრი
ლიტერატურული ჟანრი – ლიტერატურული ნაწარმოების კატეგორია. ყველაზე გავრცელებული ჟანრებია ეპოსი, ტრაგედია, კომედია რომანი (პროზა), მოთხრობა, ესსე, სატირა, ალეგორია, სათავგადასავლო, ისტორიული რომანი. ჟანრები ასევე იყოფა ქვე–ჟანრებად.
კატეგორია:ჟანრები  ჟანრები კატეგორია:გამონაგონი
აბჟუა
მინიატიურა|350px|[[ანტიკური ხანა|ანტიკური ხანისა და შუა საუკუნეების მხარეები აფხაზეთში: 1. მთიანი აფხაზეთი (ძირითადი აფხაზეთი) 2. ზღვისპირა აფხაზეთი (ძვ. სამხრეთი ჰენიოხეთი) 3. შიდა ჰენიოხეთი (სანიგეთი) 4. ჯიქეთი (ძვ. ჩრდილო ჰენიოხეთი) 5. აბსილეთი (ძვ. კორახეთი) 6. მისიმიანეთი (ძვ. კოლაეთი) 7. აფხაზეთისა და ეგრისის სანაპირო მხარე „შუა სოფელი“]] აბჟუა (Абжьуаа) — მხარე აფხაზეთის შუა ნაწილში, შემოსაზღვრული მდინარეებით კოდორითა და ღალიძგით. აფხაზეთის სამთავროს არსებობის უკანასკნელ პერიოდში ცალკე ადმინისტრაციული ოლქი იყო. ეჭირა დაახლოებით ახლანდელი ოჩამჩირის მუნიციპალიტეტის ტერიტორია.
აბჟუა, საუფლისწულო აფხაზეთის სამთავროში XVIII საუკუნის I ნახევრიდან ჩნდება. იგი შეიქმნა მას შემდეგ, რაც აფხაზეთის სამთავრომ შეიერთა სამეგრელოს სამთავროს ჩრდილო-დასავლეთ ნაწილი. აბჟუას პირველი გამგებელი იყო აფხაზეთის მთავრის ყვაპუ შარვაშჲძის ვაჟი ჯიქეშია, რომელსაც მამის მემკვიდრეობიდან სამთავროს შუა ნაწილი შეხვდა, საიდანაც მომდინარეობს ტოპონიმის ეტიმოლოგია. ზოგი მკვლევარი აბჟუას XI საუკუნის ქართველი ისტორიკოსის ჯუანშერის თხზულებაში მოხსენიებულ ეგრისწყალსა და კელასურს შორის მდებარე „შუა ქვეყანასთან“ აიგივებს. ეს მოსაზრება ისტორიულ მეცნიერებაში არ არის გაზიარებული.
ლიტერატურა
კატეგორია:აფხაზეთის სამთავრო
ფსევდოკრატერი
მინი|ფსევდოკრატერი [[მიუვატნი|მიუვატნის ტბაზე, ისლანდია]] ფსევდოკრატერი, უფესვო კონუსი — ვულკანური რელიეფის ფორმა, რომელიც წააგავს ნამდვილ ვულკანურ კრატერს, თუმცა ამ უკანასკნელისაგან განსხვავდება იმით, რომ იგი არ არის ფაქტობრივი ღრმული, საიდანაც ლავა ამოიფრქვეოდა. ფსევდოკრატერი ცნობილია როგორც უფესვო კონუსი, რომელიც ხასიათდება მაგმური არხის არარსებობით.
ფსევდოკრატერი წარმოიქმნება ორთქლის აფეთქების შედეგად, როდესაც მომდინარე გავარვარებული ლავა კვეთს ჭაობის, ტბის ან ტბორის ნოტიო ზედაპირს. ფეთქებადი აირები ფრეატული ამოფრქვევის მსგავსად, იჭრებიან ლავურ ზედაპირზე, სადაც ტეფრა ქმნის კრატერისმაგვარ ზევით აზიდულ ფორმას, რომელიც შეიძლება გამოიყურებოდეს როგორც ნამდვილი ვულკანური კრატერი.
ფსევდოკრატერის კლასიკური მაგალითები გვხვდება ისლანდიაში. აღსანიშნავია მაგ., მიუვატნის ტბის ირგვლივ არსებული ფსევდოკრატერები და როიზგოულიარის ფსევდოკრატერების ჯგუფი რეიკიავიკთან. ფსევდოკრატერი აღმოჩენილია აგრეთვე პლანეტა მარსზე, კერძოდ ათაბასკის ხეობაში. 2010 წლის მარტში ვულკან ეიაფიადლაიეკუდლის ამოფრქვევის შედეგად, ვულკანოლოგები პირველად ისტორიაში გახდნენ ფსევდოკრატერის წარმოქმნის მოწმენი.
ვილჰელმ I (გერმანიის იმპერატორი)
ვილჰელმ I (ვილჰელმ ფრიდრიხ ლუდვიგ ფონ ჰოენცოლერნი, გერმ. Wilhelm Friedrich Ludwig von Hohenzollern) (დ. 22 მარტი 1797, ბერლინი, გერმანია — გ. 9 მარტი 1888, ბერლინი, გერმანია) — პრუსიის მეფე 1861–1888 წლებში და გერმანიის კაიზერი 1871– 1888 წლებში.
რესურსები ინტერნეტში
კატეგორია:პრუსიის მეფეები კატეგორია:გერმანიის იმპერატორები კატეგორია:დაბადებული 22 მარტი კატეგორია:დაბადებული 1797 კატეგორია:გარდაცვლილი 9 მარტი კატეგორია:გარდაცვლილი 1888
ყვედრეში
ყვედრეში — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (რცხმელურის თემი), მდინარე ცხენისწყლის მარჯვენა მხარეს, ცაგერ–ლენტეხის საავტომობილო გზაზე. ზღვის დონიდან 700 მეტრი, ლენტეხიდან 16 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 110 ადამიანი.
სქოლიო
კატეგორია:ლენტეხის მუნიციპალიტეტის სოფლები
ევროპის I გუნდური ჩემპიონატი ჭადრაკში ვაჟთა შორის
22 - 28 აგვისტო 1957 ვენა, ბადენი ავსტრია.
ჩატარდა ორ ეტაპად. პირველ ეტაპზე ოთხ ქვეჯგუფად დაყოფილი 11 გუნდი არკვევდა ოთხ ფინალისტს. გუნდების შემადგენლობაში იყო 10 ძირითადი და 2 სათადარიგო მოთამაშე. ორივე ეტაპზე გუნდები ორ-ორჯერ ხვდებოდნენ ერთმანეთს.
ფინალში სსრ კავშირის ნაკრებმა მეორე წრის ბოლო მატჩი მართლია წააგო იუგოსლავიის გუნდთან, მაგრამ ამას ხელი არ შეუშლია მისთვის შვიდქულიანი სხვაობით მოეგო ჩემპიონატი. საბჭოთა მოჭადრაკეების უპირატესობაზე მეტყველებდა ის ფაქტიც, რომ მათ მოიგეს 9 დაფა 12-დან.
კუნა-დე-მადუგანდი
კუნა-დე-მადუგანდი (Kuna de Madugandí) – ინდიელებით დასახლებული ავტონომიური სუბპროვინციული კომარკა პანამაში, მდებარეობს ქვეყნის აღმოსავლეთ ნაწილში. ფართობი  - 2318,8 კმ². დედაქალაქი – აკუა-იალა. კომარკა შეიქმნა 1996 წელს პანამის პროვინციის ტერიტორიაზე.
ევროპის I გუნდური ჩემპიონატი ჭადრაკში ვაჟთა შორის
პირველი ეტაპი
კუნა-დე-მადუგანდი
რესურსები ინტერნეტში
კატეგორია:პანამის ადმინისტრაციული დაყოფა
ევროპის I გუნდური ჩემპიონატი ჭადრაკში ვაჟთა შორის
პირველი ჯგუფი
მეორე ჯგუფი
მეოთხე ჯგუფი
ფინალი
! style="background: #ddffdd;"|# ! s! style="background: #ddffdd;"|ქვეყანა ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|ქ
ჩემპიონის შემადგენლობა
ვასილი სმისლოვი 3,5 (+2=3-1), პაულ კერესი 3 (+1=4-0), დავით ბრონშტეინი 4,5 (+3=3-0), მიხეილ ტალი 3 (+2=2-1), ბორის სპასკი 3,5 (+2=3-0), ტიგრან პეტროსიანი 4 (+3=2-0), მარკ ტაიმანოვი 3,5 (+2=3-0), ვიქტორ კორჩნოი 5,5 (+5=1-0), ალექსანდრე ტოლუში 4 (+3=2-0), ისააკ ბოლესლავსკი 3 (+1=4-0), იური ავერბახი 2 (+1=2-1), ლევ არონინი 1,5 (+1=1-1).
დაფებზე საუკეთესონი
! style="background: #ddffdd;"|დაფა ! s! style="background: #ddffdd;"|მოჭადრაკე ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
კატეგორია:ევროპის გუნდური ჩემპიონატი ჭადრაკში ვაჟთა შორის
ორასი (აღმოსავლეთი სამარი)
ორასი (ოფიციალურად ორასის მუნიციპალიტეტი;Lungsod sa Oras; Bayan ng Oras) ― მეოთხე კლასის მუნიციპალიტეტი აღმოსავლეთ სამარის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 37 451 ადამიანს შეადგენს. მოიცავს 42 ბარანგაის.
სქოლიო
კატეგორია:აღმოსავლეთ სამარის მუნიციპალიტეტები
Everything but the Girl
Everything but the Girl — ბრიტანული ელექტრონული დუეტი, რომელშიც შედიან ტრეისი თორნი და ბენ უოტი. დუეტი ჩამოყალიბდა 1982 წელს. მონაწილეები აგრეთვე წყვილს წარმოადგენენ, რომელიც პირად ცხოვრებაზე არსად საუბრობს. საგულისხმოა, რომ ისინი საკუთარი შვილების ვინაობასაც მალავენ.
რესურსები ინტერნეტში
კატეგორია:ინგლისური ელექტრონული ჯგუფები კატეგორია:1980-იანი წლების მუსიკალური ჯგუფები კატეგორია:1990-იანი წლების მუსიკალური ჯგუფები კატეგორია:2000-იანი წლების მუსიკალური ჯგუფები კატეგორია:1982 წელს ჩამოყალიბებული ჯგუფები
ფრიდრიხ III (გერმანიის იმპერია)
ბიოგრაფია
ფრიდრიხი ჰოენცოლერნთა დინასტიის წარმომადგენელი იყო. მისი მშობლები იყვნენ კაიზერი ვილჰელმ I (1797-1888) და მისი მეუღლე აუგუსტა ფონ ზაკსენ-ვაიმარ-აიზენახი (1811-1890).
ფრიდრიმა 1858 წელს იქორწინა ბრიტანელ პრინცესა ვიქტორიაზე (1840-1901), დედოფალ ვიქტორიას (1819-1901) ასულზე.
სამხედრო ასპარეზზე მან მონაწილეობა მიიღო პრუსია-ავსტრიის ომში, რომლის დროსაც იგი მე-2 არმიის 1-ლი კორპუსს სარდლობდა, ხოლო გერმანია-საფრანგეთის ომში კი მე-3 არმიის მთავარსარდალი იყო. ომში გამოცენილი მამაცობის გამო იგი გერმანელ ხალხში დიდი პოპულარობითა და „ომის გმირის“ სახელით სარგებლობდა. 1871 წელს ფრიდრიხი მხარს უჭერდა ბისმარკის იდეას ვილჰელმ I გერმანიის კაიზერად გამოცხადების თაობაზე და ამისკენ უბიძგა კიდეც მამას, როცა ეს უკანასკნელი ყოყმანობდა მისთვის „საყვარელ“ პრუსიის მეფის ტიტულის დათმობაზე.
1871 წლიდან ფრიდრიხ ვილჰელმის პოლიტიკური კურსი მოწინააღმდეგეთა სასტიკი კრიტიკის მიზეზი იყო. განსაკუთრებით კი მამამის, კაიზერ ვილჰელ I-ის და ოტო ფონ ბისმარკისათვის. 1878 წელს ვილჰელმ I-ზე მომხდარი ტავდასხმის შემდეგ სამეფოს საქმეებს ფრიდრიხი განაგებდა, თუმც მალევე ჩამოშორებულ იქნა ქვეყნის მართვის სადავეებს და მხოლოდ კულტურის საქმეებს თაოსნობდა. მისი მხარდაჭერით ვილჰელმ ფონ ბოდემ შეძლო ბერლინის ცნობილი მუზეუმის (დღეს „ბოდემუზეუმი“) გახსნა და 1904 წელს მას „კაიზერ ფრიდრიხის მუზეუმი“ ეწოდა.
1888 წლის 9 მარტს მამის სიკვდილის შემდეგ ფრიდრიხ ვილჰელმი გერმანიის კაიზერი და პრუსიის მეფე გახდა. ამ დროისათვის ის უკვე მძიმედ ავად იყო. 1887 წლიდან მას ყელის კიბო ჰქონდა. ფრიდრიხ III-ემ ტახტზე მხოლოდ 3 თვე დაჰყო და იმავე 1888 წელს გარდაიცვალა. 1888 წელი გერმანიის ისტორია „სამი კაიზერის წლის“ სახელით არის ცნობილი.
ფრიდრიხ III-ემ თავისი სახელით დაარღვია საღვთო რომის იმპერიის ტრადიცია (ამ უკანასკნელის მიხედვით ის ფრიდრიხ IV უნდა ყოფილიყო) და იგი პრუსიის მეფეთა თანმიმდევრობას დაუკავშირა. ამ ნაბიჯის გადადგმა მას ბისმარკმა ურჩია, რომელიც გერმანულ სამყაროში პრუსიის ჰეგემონობაზე ზრუნავდა.
რესურსები ინტერნეტში
კატეგორია:გერმანიის იმპერატორები კატეგორია:პრუსიის მეფეები კატეგორია:დაბადებული 18 ოქტომბერი კატეგორია:დაბადებული 1831 კატეგორია:გარდაცვლილი 15 ივნისი კატეგორია:გარდაცვლილი 1888
სნეფრუ
სნეფრუ — IV დინასტიის პირველი ფარაონი ძველ ეგვიპტეში. მართავდა დაახლ. ძვ. წ. 2613-ძვ. წ. 2589 წლებში.
ისტორიაში შევიდა როგორც პირამიდების მშენებელი. მას მიაწერენ 2 თუ 3 პირამიდის აშენებას (მედუმის პირამიდა, „გაბზარული პირამიდა“ და შესაძლოა, დაშურის „წითელი“ პირამიდაც). მის დროს ეგვიპტე ძლიერი სახელმწიფო იყო. ტურინის პაპირუსის მიხედვით სნეფრუ ეგვიპტეს 24 წელი მართავდა, ხოლო მანეთონის მიხედვით – 29 წელი. აწყობდა მძარცველურ ლაშქრობებს ნუბიაში, აზიაში. ფართო სავაჭრო ურთიერთობა ჰქონდა პალესტინასთან. შუა სამეფოს პერიოდის ლიტერატურა და გვიანდელი ტრადიცია სნეფრუს წარმოადგენს, როგორც ბრძენ მმართველს და უპირისპირებს შვილისა და მემკვიდრის – ხეოფსის დესპოტურ მმართველობას.
ლიტერატურა
კატეგორია:ეგვიპტის მეოთხე დინასტიის ფარაონები
ბელიზის ბარიერული რიფი
ბელიზის ბარიერული რიფი (Belize Barrier Reef) – მარჯნის რიფების 280 კილომეტრიანი ზოლი. მდებარეობს ბელიზის სანაპიროდან 13-24 კილომეტრის დაშორებით. შედის მეზოამერიკული ბარიერული რიფის შემადგენლობაში, რომელიც გადაჭიმულია 900 კილომეტრზე იუკატანიდან გვატემალის სანაპირომდე. ეს რიფი უდიდესია ატლანტის ოკეანეში და მეორე მსოფლიოში დიდი ბარიერული რიფის შემდეგ.
1996 წელს შეიტანეს იუნესკოს მსოფლიო მემკვიდრეობის ძეგლების სიაში.
რესურსები ინტერნეტში
კატეგორია:მსოფლიო მემკვიდრეობის ძეგლები ბელიზში
ბაყაყი-მეანი
ბაყაყი-მეანი (Alytes) — ხერხემლიანი ცხოველების გვარი უკუდო ამფიბიების რიგისა. ცნობილია ორი სახეობა: ჩვეულებრივი ბაყაყი-მეანი (Alytes obstetricans), გავრცელებულია სამხრეთ ევროპაში, მცირე ზომის (50 მმ-მდე) ცხოველია. ფერფლისფერ-რუხი სხეული შავი ან მოყვითალო-თეთრი მეჭეჭებითა აქვს მოფენილი. აქტიურია დღისით. ქვირითს ყრის ორ გრძელ (170 სმ-მდე) ზონრად, რომლებსაც მამალი უკანა ფეხებზე იხვევს და ატარებს თავკომბალების გამოჩეკამდე (ერთ თვემდე). გამოჩეკის მომენტისათვის მამალი ჩადის წყალში, იცილებს საკვერცხე ზონრებს და ხმელეთზე ამოდის. თავკომბალების გარდაქმნა ზოგჯერ 2 წლამდე გრძელდება. იბერიული ბაყაყი-მეანი (Alytes cisternasii) გვხვდება პირენეს ნახევარკუნძულზე და ნაკლებადაა შესწავლილი.
ლიტერატურა
კატეგორია:ენამრგვალასებრნი
საქართველოს მოქალაქის პირადობის მოწმობა
საქართველოს მოქალაქის პირადობის მოწმობა — საქართველოს მოქალაქის ოფიციალური დოკუმენტი, რომელიც ადასტურებს პირის საქართველოს მოქალაქეობას, მის ვინაობას და საცხოვრებელ ადგილს. საქართველოში მცხოვრებ პირთა პირადობის მოწმობის გაცემას და შეცვლას ახორციელებს სახელმწიფო სერვისების განვითარების სააგენტო სააგენტო ტერიტორიული სამსახურებისა და იუსტიციის სახლების მეშვეობით, ხოლო საზღვარგარეთ მყოფ საქართველოს მოქალაქეს უფლება აქვს, პირადობის ელექტრონული მოწმობის გაცემისა და შეცვლის მოთხოვნოთ განცხადება წარუდგინოს საზღვარგარეთ საქართველოს დიპლომატიურ წარმომადგენლობას ან საკონსულო დაწესებულებას. სააგენტოს ტერიტორიული სამსახურები პირადობის მოწმობებს გასცემს დამზადებისათვის გათვალისწინებული ყველა საჭირო დოკუმენტის წარდგენიდან მე-10 სამუშაო დღეს, ან დაჩქარებული წესით. საქართველოს დიპლომატიური წარმომადგენლობა ან საკონსულო დაწესებულებები — წარდგენიდან 45 დღის ვადაში. საქართველოს მოქალაქის პირადობის მოწმობა 18 წლამდე პირებზე გაიცემა 4 წლის ვადით, 18 წლის ზემოთ — 10 წლის ვადით. საქართველოს მოქალაქე 14 წლის მიღწევიდან 6 თვის ვადაში ვალდებულია მიიღოს პირადობის მოწმობა. სურვილის შემთხვევაში, პირადობის მოწმობის მიღების უფლება აქვს ასევე 14 წლამდე საქართველოს მოქალაქეს.
სქოლიო
კატეგორია:პიროვნების იდენტიფიკაცია
ედვარდ სურმანიძე
1988 წელს დაამთავრა ბათუმის სახელმწიფო პედაგოგიური ინსტიტუტის ისტორია-ფილოლოგიის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (ქედის მაჟორიტარი) საარჩევნო ბლოკი „საქართველოს აღორძინება“. 1999 -2004 წლებში — საქართველოს მე-5 მოწვევის პარლამენტის წევრი (ასპინძის მაჟორიტარი), საარჩევნო ბლოკი „საქართველოს მოქალაქეთა კავშირი“. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა — დემოკრატები “.
რესურსები ინტერნეტში
კატეგორია:დაბადებული 1 ნოემბერი კატეგორია:დაბადებული 1964 კატეგორია:საქართველოს IV მოწვევის პარლამენტის წევრები კატეგორია:საქართველოს V მოწვევის პარლამენტის წევრები კატეგორია:საქართველოს VI მოწვევის პარლამენტის წევრები კატეგორია:ქედაში დაბადებულები ედვარდ
სერგო კლდიაშვილი
სერგო დავითის ძე კლდიაშვილი (დ. 6 ოქტომბერი, 1893, ზედა სიმონეთი, ახლანდელი თერჯოლის მუნიციპალიტეტი — გ. 14 ოქტომბერი, 1986, თბილისი) — ქართველი პოეტი, მწერალი, ნოველისტი. იყო ქართველი სიმბოლისტების ლიტერატურული ჯგუფის „ცისფერყანწელთა“ წევრი.
ბიოგრაფია
დაიბადა დავით კლდიაშვილის ოჯახში. 1913 წელს დაამთავრა ქუთაისის გიმნაზია, შემდეგ სწავლობდა მოსკოვის უნივერსიტეტის იურიდიულ ფაკულტეტზე, მაგრამ მოუსწრო რევოლუციამ და იძულებული გახდა დაბრუნებულიყო სამშობლოში. მისი პირველი ლიტერატურული მინიატურა ჯერ კიდევ 1911 წელს გამოქვეყნდა გაზეთ „სინათლეში“. იგი ქართველ მწერალთა იმ თაობას ეკუთვნის, რომლებმაც დააარსეს ცისფერყანწელთა ლიტერატურული ორდენი და უძველესი ქართული ლიტერატურული ტრადიცია ახალი შინაარსითა და ფორმებით გაამდიდრეს.
მკითხველი დიდი ინტერესით შეხვდა მწერლის 2 რომანს „ფერფლს“ და „მყუდრო სავანეს“. ს. კლდიაშვილის სახელს უშუალოდ დაუკავშირდა ქართული ნოველის შექმნა, იგი სამართლიანად ითვლება ამ ჟანრის ერთ-ერთ გამოჩენილ ოსტატად. მისი ნოველები და მინიატურბი — „ჭინკა ბიჭები“, „გორგასლის თასი“, „შემოდგომის წვიმა“, „ჯორდანო ბრუნო“, „სოფლის გზაზე საქართველოში“, „შორეული ციალი“, „სვანური მოთხრობების“ მთელი ციკლი, სამართლიანად დამკვიდრდა ქართული ლიტერატურის ოქროს ფონდში.
განსაკუთრენბით უნდა აღინიშნოს სერგო კლდიაშვილის როგორც დრამატურგის ღვაწლი. მისი პიესები „გმირთა თაობა“, „ირმის ხევი“, „დაბრუნება“ წარმატებით იდგმებოდა რუსთაველისა და მარჯანიშვილის თეატრების სცენაზე. მან დაგვიტოვა აგრეთვე საგულისხმო კრიტიკული და პუბლიცისტური წერილები ჩვენი ლიტერატურისა და საზოგადოებრივი ცხოვრების აქტუალურ საკითხებზე. ფასდაუდებელია მწერლის მოგონებები დავით კლდიაშვილზე, აკაკი წერეთელზე, ვაჟა-ფშაველაზე, პაოლო იაშვილზე, ტიციან ტაბიძეზე, ვ. გაფრინდაშვილზე და სხვა. მისი ნაწარმოებები თარგმნილია ფრანგულ, ინგლისურ, რუსულ, გერმანულ, სომხურ, უკრაინულ, პოლონურ და სხვა ენებზე. დაჯილდოვებული იყო შრომის წითელი დროშის ორდენით, „საპატიო ნიშნის“ ორდენით და მედლებით.
სოფელ ზედა სიმონეთში არის დავით და სერგო კლდიაშვილების სახლ-მუზეუმი.
დაკრძალულია მწერალთა და საზოგადო მოღვაწეთა დიდუბის პანთეონში.
სქოლიო
კატეგორია:დიდუბის პანთეონში დაკრძალულები კატეგორია:ქართველი მწერლები კატეგორია:ქართველი პოეტები კატეგორია:დაბადებული 1893 კატეგორია:გარდაცვლილი 1986 კატეგორია:ცისფერყანწელები კატეგორია:თერჯოლის მუნიციპალიტეტში დაბადებულები
დიდი დმანისი
დიდი დმანისი — სოფელი საქართველოში, ქვემო ქართლის მხარის დმანისის მუნიციპალიტეტში, მდებარეობს მდინარე მაშავერის (მდინარე ხრამის მარჯვენა შენაკადი) მარცხენა ნაპირას, დმანისი-ბოლნისის საავტომობილო გზაზე. თემის ცენტრი (სოფლები: დიდი დმანისი, ბოსლები, ვარდისუბანი, პატარა დმანისი). ზღვის დონიდან 860 მეტრზე, დმანისიდან დაშორებულია 15 კილომეტრით. 2002 წლის აღწერის მონაცემებით სოფელში ცხოვრობდა 871 კაცი.
ისტორია
სოფლის სახელწოდება „დიდი დმანისი“ დაფიქსირებულია 1898 წლის რუსეთის ერთვერსიან რუკაზე „Больш. Думаниси“ სახით.
სქოლიო
კატეგორია:დმანისის მუნიციპალიტეტის სოფლები
პიროსის გამარჯვება
პიროსის გამარჯვება — ფრაზეოლოგიზმი რომელიც აღნიშნავს გამარჯვებას ისეთი დანაკარგებით, რომელიც აბათილებს გამარჯვებით მოპოვებულ უპირატესობას. ეს გამოთქმა წარმოიშვა პიროსის გამარჯვებაისას ასკულუმთან ბრძოლაში, როდესაც პიროსმა დაამარცხა რომაელები, მაგრამ ისეთი დანაკარგებით რომ კამპანიის გაგრძელება ვეღარ შეეძლო.
ლიტერატურა
კატეგორია:ფრაზეოლოგიზმები